CELEX: 62011CN0605
Language: hu
Date: 2011-11-29 00:00:00
Title: C-605/11. PV. sz. ügy: A Törvényszék (harmadik tanács) T-29/08. sz., Liga para Protecção da Natureza (LPN) kontra Bizottság ügyben 2011. szeptember 9-én hozott ítélete ellen a Finn Köztársaság által 2011. november 29-én benyújtott fellebbezés

25.2.2012   
            
            
               HU
            
            
               Az Európai Unió Hivatalos Lapja
            
            
               C 58/4
            
         A Törvényszék (harmadik tanács) T-29/08. sz., Liga para Protecção da Natureza (LPN) kontra Bizottság ügyben 2011. szeptember 9-én hozott ítélete ellen a Finn Köztársaság által 2011. november 29-én benyújtott fellebbezés
   (C-605/11. PV. sz. ügy)
   2012/C 58/04
   Az eljárás nyelve: portugál
   
      Felek
   
   
      Fellebbező: Finn Köztársaság (képviselők: J. Heliskoski és M. Pere)
   
      A többi fél az eljárásban: Liga para Protecção da Natureza (LPN), Európai Bizottság, Dán Királyság, Svéd Királyság
   
      A fellebbező kérelmei
   
   A Bíróság
   
               —
            
            
               helyezze hatályon kívül a fellebbezés által érintett ítéletet abban a részében, amelyben a Törvényszék elutasította az LPN keresetét (a rendelkező rész első pontja);
            
         
               —
            
            
               semmisítse meg a megtámadott határozatot;
            
         
               —
            
            
               kötelezze a Bizottságot, hogy térítse meg Finnország számára a jelen fellebbezés elbírálásából eredő költségeket.
            
         
      Jogalapok és fontosabb érvek
   
   A T-29/08. sz., Liga para Protecção da Natureza (LPN) kontra Bizottság ügyben hozott ítéletében a Törvényszék megsértette a Bíróság alapokmányának 58. cikkét, mivel nem semmisítette meg a vitatott, 2007. november 22-i bizottsági határozatot azon dokumentumok és dokumentumok részei vonatkozásában, amelyekhez az LPN számára a hozzáférést a 2008. október 24-i határozat megtagadta.
   
               1.
            
            
               A Törvényszék tévesen alkalmazta a jogot, amikor az Európai Parlament, a Tanács és a Bizottság dokumentumaihoz való nyilvános hozzáférésről szóló, 1049/2001/EK európai parlamenti és tanácsi rendelet (1) (a továbbiakban: átláthatósági rendelet) 4. cikke (2) bekezdésének harmadik francia bekezdését úgy értelmezte, hogy egy vizsgálati eljárásra vonatkozó dokumentumok e kategóriaként részesülnek védelemben, ily módon az intézmény megtagadhatja az összes dokumentumhoz való hozzáférést azon általános vélelemre hivatkozva, miszerint a dokumentumokban szereplő információk hozzáférhetővé tétele főszabály szerint veszélyezteti a vizsgálati tevékenységek célkitűzésének védelmét.
            
         
               2.
            
            
               A Törvényszék tévesen értelmezte az átláthatósági rendelet 4. cikke (2) bekezdésének utolsó részét, valamint a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 1367/2006/EK európai parlamenti és tanácsi rendelet (2) 6. cikkének (1) bekezdését, amikor úgy ítélte meg, hogy a Bizottság úgy vett figyelembe egy nyomós közérdeket, ahogyan azt a hozzáférés iránti kérelem elutasítása előtt kellett volna tennie. A Törvényszék tévesen értelmezte a vonatkozó rendelkezéseket, mivel nem vizsgálta meg megfelelően, hogy a Bizottság korábban összevetette-e az eljárási szabályzat 4. cikke (2) bekezdésének harmadik francia bekezdése által védett érdeket azzal a nyomós közérdekkel, amely esetlegesen a dokumentumok hozzáférhetővé tételéhez fűződhet.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.)
   
      (2)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.)